какво представляват стъклоповдигачите?
стъклоповдигачите спадат към помощните и второстепенни автомобилни части, но без тях би било невъзможно да регулираме нивото на страничните стъкла. именно това е и основната им функция – те се грижат за това вдигането и свалянето на стъклото да се извършва бавно и плавно, както и да го застопоряват в желаното от пътника или водача положение. те отговарят пряко и за постигането на херметичност в превозното средство. благодарение на тях е възможно пропускането на свеж въздух в купето, без да се налага вратите да се отварят – нещо, което е наистина опасно и крайно непрепоръчително при движение.